
WRON byw fe ganaf 
A drig mewn tawel fan, 
Mae 'i enw drwy Forganwg 
Yn hysbys i bob rhan, 
Aeth dros ei bedwar-ugain 
Yn wr,di-fai ei foes, 


Mae'n treulio nawn-ddydd einioes 


Yn dawel yn y Groes. 


Mae 'n Gymro hyd yr eithaf 
A phery i ben y daith 

I lwyddo yn ei fasnach, 
Heb wadu yr hen iaith, 

Yn dyst o flaen y barnwr 
Gwrthodai'r estron aeg 

Gan dd'weyd nis gallai siarad 
Y gwir ond yn Gymraeg. 


Nid trysor du y Rhondda 
Na dolydd breision, llawn, 
Yn unig yw y cyfoeth 
Rydd iddo fri, a gawn, 
Haelioni ac uniondeb 
Cyfiawnder gloew, clir, 
_ Rydd iddo barch gan fyrddiwn 
— O weision yn y sir. 

Ni cheisia 'i wel'd gan ddynion, 
Dirodres, gwylaidd yw, 
I broffes wâg mae'n elyn, 
Ei grefydd ydyw byw 
Yn onest ac yn ffyddlon 
I egwyddorion pur, 
1'r hwn enilla 'i galon 
Mae 'n gyfaill fel y dur. 


Fe 'i gwelwyd lawer adeg 
Y Sabboth gyda'r saint 
A'i ddeigryn gloew 'n rhedeg 
I dystio gwerth y fraint 
O wrando yr Efengyl 
O hwyliog enau'r gwas 
Gyhoeddai i bechadur 
Drysorau Dwyfol Ras. 


Dymunaf i JAMES THOMAS 
O hyn i ben y daith 
Gael hwyr-ddydd heb gymylau 
Nac un anghysur chwaith, 
Â phan y daw yr adeg 
Bydd dorau'r byd yn cau 
Caed groesaw'r Ddinas Nefol. 
Mae 'i chyfoeth i barhau. 


E. NIOCHOLSON JONES. 





